เรื่องร้องเรียน: แจ้งถึงการต่อบัตรประชาชนที่สำนักงานเขตคลองสาน ตอนแรกเราไปที่จุดต่อบัตร ปชช ที่วงเวียนใหญ่ไปแล้ว แต่เจ้าหน้าที่ไม่ให้ต่อบัตรประชาชน แจ้งว่าเราหน้าเปลี่ยนไปมาก (จะไม่เปลี่ยนได้ยังไง เราน้ำหนักขึ้น 20 กิโล และครั้งสุดท้ายที่เราทำบัตรประชาชนคือเมื่อ 9 ปีที่แล้ว)
การดำเนินการของเจ้าหน้าที่: ตามที่ เมื่อวันที่ 21 เมษายน 2566 เวลา 02.35 น. มีการแจ้งว่าฝ่ายทะเบียน สำนักงานเขตคลองสาน ไม่ต่อบัตรประจำตัวประชาชนให้ งานบัตรประจำตัวประชาชน ฝ่ายทะเบียน เขตคลองสาน ขอชี้แจงข้อเท็จจริงโดยมีรายละเอียด ดังนี้ เมื่อวันที่ 20 เมษายน 2566  มีประชาชนแสดงตนขอทำบัตรประจำตัวประชาชน ที่ฝ่ายทะเบียน สำนักงานเขตคลองสาน  เจ้าหน้าที่ ได้ตรวจสอบฐานข้อมูลภายใน หน้าจากฐานข้อมูลบัตรประจำตัวประชาชน กรมการปกครอง กระทรวงมหาดไทย ในระบบคอมพิวเตอร์ ขั้นต้นพบข้อมูลภาพใบหน้าไม่สอดคล้องหรือใกล้เคียงกับรูปหน้าปัจจุบันของผู้ขอมีบัตร ประกอบกับความเคลื่อนไหวการทำบัตรประจำตัวประชาชนของผู้ขอมีบัตรอยู่ในพื้นที่จังหวัดที่มีความเสี่ยงในการทุจริตสวมตัวทำบัตรประจำตัวประชาชน เจ้าหน้าที่จึงพิจารณาตามกฏหมาย ระเบียบ และหนังสือสั่งการที่กำหนด โดยขอความร่วมมือผู้ขอมีบัตร นำพยานที่น่าเชื่อถือ ที่สามารถรับรองรายการทางทะเบียนของผู้ขอมีบัตรประจำตัวประชาชนได้ เพื่อประกอบยืนยันตัวบุคคลของผู้ขอที่บัตรประจำตัวประชาชน จึงขออภัยในความไม่สะดวกที่เกิดขึ้นในการขอรับบริการมา ณ ที่นี้
ความเห็นของผู้แจ้ง: ไปทำที่อื่นมาแล้วค่ะ ต้องวุ่นวายลากญาติให้ไปเซ็นเรียบร้อย เจ้าหน้าที่เขตอื่นงง พาสปอร์ตก็มียังต้องวุ่นวายให้ญาติมาเซ็นอีก   ก็รับสภาพไปค่ะ ขอให้เจอคนรีพอร์ตแบบที่เรารีพอร์ตไปเยอะ ๆ ถ้าเราได้วุ่นวาย คนอื่นก็อย่าได้อยู่แบบสุขสงบเลย
พื้นที่: แขวงคลองต้นไทร เขตคลองสาน กรุงเทพมหานคร